Broj: 05-17/7-2024

Krapinske Toplice, 31.03.2025.

**Izvještaj o provedbi višegodišnjeg plana uravnoteženja za 2024. godinu**

Temeljem članka 91. Zakona o proračunu (NN 144/21) donosi se Izvještaj o provedbi višegodišnjeg plana uravnoteženja za 2024. godinu.

**Iz analize i ocjene postojećeg financijskog stanja**

Na financijsku neodrživost u najvećoj mjeri utječe rast plaća i ostalih rashoda za zaposlene, a Bolnica teško može utjecati na navedene troškove obzirom da su isti regulirani Zakonom o plaćama u javnim službama, Uredbom o nazivima radnih mjesta i koeficijentima složenosti poslova u javnim službama, Sporazumom o osnovici za izračun plaće u javnim službama, Temeljnim kolektivnim ugovorom za službenike i namještenike u javnim službama i Kolektivnim ugovorom za djelatnost zdravstva i zdravstvenog osiguranja.

Osnovica za obračun plaće je od 01. travnja 2023. godine rasla za 2% te još za 5% od 01. listopada 2023. godine (Temeljni kolektivni ugovor za službenike i namještenike u javnim službama (NN 58/23, 128/23, 29/24).

Na povećanje rashoda za bruto plaće utječe i Uredba Vlade o visini minimalne plaće za 2024. (NN 125/2023) kojom se utvrđuje iznos minimalne plaće od 840,00 eura bruto. Na povećanje utječe i nova Uredba o nazivima radnih mjesta, uvjetima za raspored i koeficijentima za obračun plaće u javnim službama, koja je na snazi od 01. ožujka 2024. godine (NN 22/24). Samim time povećavaju se i doprinosi za obvezno zdravstveno osiguranje.

Namjenska financijska sredstva za podmirenje dijela dospjelih obveza prema dobavljačima lijekova, potrošnog i ugradbenog medicinskog materijala u 2023. godini iznosila su 1.394.369,00 eura, a u 2024. godini 721.569,04 eura što je 673.232,00 eura ili 48,3% manje sredstava ove namjene.

**Iz predloženih mjera za otklanjanje utvrđenih uzroka nastanka negativnog poslovanja te mjera za stabilno održivo poslovanje i Plana provedbe navedenih mjera s očekivanim financijskim i ekonomskim učinkom**

***Povećanje prihoda***

Ukupni prihodi u 2024. godini iznose 37.854.519 eura i veći su za 4.622.563 eura ili 13,9% od ostvarenja u istom razdoblju prošle godine. Obzirom na veliki udio EU sredstava u ukupnim prihodima, u nastavku je usporedba ukupnih prihoda u 2024. godini u odnosu na 2023. godinu sa zasebno iskazanim EU sredstvima.

|  |  |  |  |  |
| --- | --- | --- | --- | --- |
|   | 2023. | 2024. | Razlika | Indeks |
| Prihodi EU sredstva | 5.246.147 | 7.948.172 | 2.702.025 | 151,5 |
| Ostali prihodi | 27.985.808 | 29.906.346 | 1.920.538 | 106,9 |
| Ukupni prihodi | 33.231.955 | 37.854.519 | 4.622.564 | 113,9 |

Prihodi za limit HZZO-a bilježe povećanje od 20,6% ili 2.972.386 eura, a radi bolje realizacije (s osnova limita je u promatranom razdoblju liječeno 7.021 pacijent, što je 146 pacijenata, ili 2,1% više u odnosu na isto razdoblje prošle godine, dok je kroz specijalističko-konzilijarnu zdravstvenu zaštitu liječeno 92.856 pacijenata, što je 4.080 pacijenata, ili 4,6% više u odnosu na isto razdoblje prošle godine) i djelomično radi porasta cijena i limita koji je u odnosu na isto razdoblje prošle godine veći za 26,5%.

Prihodi od **ostalih korisnika bilježe povećanje od 598.328 eura ili 19,2%** te se odnose na prihode od pružanja usluga medicinske rehabilitacije privatnim korisnicima i na prihode od klinike Magdalena. Ostvareni su i veći prihodi na šanku i u slastičarni te veći prihodi od pružanja usluga prehrane, prihodi za pružanje usluga bolničkog liječenja medicinskom rehabilitacijom temeljem sklopljenog ugovora s Gradom Zagrebom te prihodi od Opće bolnice Zabok.

Povećanje prihoda odrazilo se na smanjenje dospjelih obveza dok su se ukupne obveze povećale, a radi manjih namjenskih financijskih sredstava za podmirenje dijela dospjelih obveza prema dobavljačima lijekova, potrošnog i ugradbenog medicinskog materijala i većih troškova za zaposlene. Usporedba s prethodnom godinom prikazana je u nastavku:



 ***Višegodišnjim planom uravnoteženja definirana je mjera racionalizacije poslovanja*** *koja se odnosi na analizu prekovremenih sati rada s ciljem postizanja bolje organizacije rada i smanjenja izdataka za iste.* U nastavku je data usporedba ostvarenja prekovremenog rada u 2024. godini u odnosu na prethodnu godinu.

*Financiranje projekata iz tekućih i kapitalnih pomoći prijavom na natječaje europskih i drugih fondova*

Bolnica je sklopila ugovor s Ministarstvom zdravstva za financiranje medicinske opreme i usluge stručnog ispitivanja/utvrđivanja ljekovitosti prirodnih ljekovitih činitelja, a temeljem Javnog poziva Ulaganje u poboljšanje kvalitete pružanja lječilišnih usluga u zdravstvenom turizmu. Ministarstvo zdravstva financiralo je projekt s udjelom sredstava od 70% odnosno 20.833,33 eura (ukupna vrijednost projekta iznosi 29.761,94 eura). U sklopu projekta nabavljeni su 1 laser visokog intenziteta (HILT), 1 ergometar bicikl, 5 terapeutskih stolica te je napravljena analiza i balneološko mišljenje o upotrebi peloida u lječilišne svrhe te analiza i balneološko mišljenje termomineralne vode. Temeljem provedenih analiza ishođeno je Rješenje Ministarstva zdravstva kojim se utvrđuje da bolnica ispunjava zahtjeve za pružanje lječilišnih usluga u zdravstvenom turizmu kao termalno lječilište (toplice) i ao peloidno lječilište.

U tijeku je provedba projekta cjelovite obnove Stare zgrade bolnice temeljem Ugovora o dodjeli bespovratnih financijskih sredstava za operacije koje se financiraju iz Fonda solidarnosti Europske unije (referentni broj Ugovora FSEU.2022.MZ.022). U 2022. godini je potpisan osnovni Ugovor, nakon toga i 8 Dodataka Ugovoru čija je vrijednost 25.469.869,80 eura. Iz Fonda solidarnosti EU financira se 20,5% (5.220.334,29 eura), a 79,5% (20.249.535,51 euro) iz Mehanizma za oporavak i otpornost i/ili drugih izvora.

Pregled po aktivnostima:

* Cjelovita obnova Stare zgrade
* Nadzori cjelovite obnove Stare zgrade
* Upravljanje projektom gradnje Stare zgrade
* PTD cjelovite obnove Stare zgrade
* Cjelovita obnova NBO objekta
* Energetski certifikat NBO objekta
* Sanacija štete od potresa na hidroterapiji – NBO bazen i krovište Marijinog bazena
* Nabava perilica rublja i računalne opreme
* Sanacija klizišta uz bolnicu i uređenje vanjske površine
* Rekonstrukcija kotlovnice, glavne toplinske stanice i zamjena klima komora u ventilostrojarnicama (završeni radovi travanj 2024.)
* Priključenje na elektroenergetsku mrežu

S danom 31.12.2024. godine završene su sve aktivnosti koje se odnose na rekonstrukciju kotlovnice, glavne toplinske stanice i zamjenu klima komora u ventilostrojarnicama, zatim sve aktivnosti vezane uz cjelovitu obnovu NBO objekta, sanaciju štete na hidroterapiji, sanaciju klizišta te priključenje na elektroenergetsku mrežu. Nabavljene su perilice rublja i računalna oprema, dok je Cjelovita obnova Stare zgrade počela u studenom 2024. godine i trajat će 16 mjeseci.

**Provedba višegodišnjeg plana uravnoteženja**

Financijskim planom je predviđen preneseni manjak u iznosu od 12.900.000 eura. Na isti znatno utječe način evidentiranja prihoda. Naime, limit se prema odluci HZZO-a od 9. travnja 2020. godine isplaćuje unaprijed, a prihod se prema uputi Ministarstva financija i Ministarstva zdravstva od 24. rujna 2020. godine evidentira u visini izvršenja.

Planiran je otpis potraživanja od strane HZZO-a za manje izvršeni rad u iznosu od 8.641.000,00 čime bi se navedeni iznos priznao kao prihod i u 2024. godini bi pokrio dio prenesenog manjka međutim, isto nije ostvareno. Bolnica će dalje ustrajati na provedbi plana uravnoteženja, odnosno zahtijevat će od HZZO-a otpis potraživanja za manje izvršeni rad.

Predsjednica Upravnog vijeća

 Vlatka Mlakar, dipl.oec.